Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 73/2003.(XI.13.)GKM-FVM együttes rendelettel módosított 52/2003.(VIII.15.)GKM-FVM együttes rendeletet az
Paragraph Index: 1276

5. Feladási eljárások Okmányok 5.4 Okmányok 5.4.0 A RID által szabályozott minden fuvarozásnál az árut az ebben a fejezetben előírt okmányoknak kell kísérniük, kivéve, ha az 1.1.3.1 – 1.1.3.5 bekezdésben ez alól felmentés van adva. Megjegyzés: Elektronikus adatfeldolgozási (EDP) vagy elektronikus adatátviteli (EDI) technikák használata az írásos dokumentáció kiegészítéseként vagy helyette megengedett, amennyiben az elektronikus adatok fogadására, tárolására és feldolgozására használt eljárások a bizonyító erőre és a fuvarozás alatti hozzáférhetőségre vonatkozó jogi követelményeknek legalább annyira megfelelnek, mint az írásos dokumentáció. 5.4.1 Veszélyes áru fuvarlevelek és az azokkal összefüggő információk Megjegyzés: Fuvarlevél alatt értendő a fuvarozási szerződés szerinti fuvarlevél vagy az e fejezet meghatározásának megfelelő egyéb fuvarokmány. 5.4.1.1 Általános információk, amelyeket a fuvarlevélnek tartalmaznia kell 5.4.1.1.1 A megfelelő rovatba tett kereszt mellett a fuvarlevélnek (fuvarleveleknek) minden szállítandó anyagra vagy tárgyra vonatkozóan a következő információkat kell tartalmaznia (tartalmazniuk):

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes